Sven Østråt Owe

Sven Østråt Owe (født 9. august 1946 i Sandnes) er en tidligere norsk diplomat.

Etter cand.polit.-eksamen ved Universitetet i Oslo i 1974, ble Owe antatt som aspirant i Utenriksdepartementet. Etter stasjonering ved den norske ambassaden i Teheran (1976-1979) og FN-delegasjonen i New York (1979-1982) arbeidet han ved Stortingets internasjonale sekretariat (1982-1984). Han tjenestegjorde deretter ved ambassaden i Paris (1986-1989). I tiden 1990-1994 var Owe nestleder (ambassaderåd) ved den norske delegasjonen til rustningskontrollforhandlingene (CFE) i Wien. Han var deretter elev ved Forsvarets Høyskole (1994-1995). 

Sammen med general Vigleik Eide ledet han forhandlingene om et rustningskontrollregime for det tidligere Jugoslavia (Firenzeavtalen av 14. juni 1996). I tiden 1999-2002 var Owe nestleder (minister) ved ambassaden i Paris, deretter ambassadør i Tunis, sideakkreditert til Alger og Tripoli (2001-2005).

Sven Østråt Owe er ridder av 1. klasse av Den kongelige norske fortjenstorden (2002).

Offisielt fra Statsråd 
 Ambassaderåd u. 22.12.1989
 Ministerråd u. 16.09.1999
 Ambassadør Tunis, u. 28.09.2001
 Ambassadør Alger, u. 26.04.2002
 Ambassadør Tripoli, u. 13.09.2002

Referanser

Bibliografi 
 Mission accomplished? Negotiating Arms Control in the Former Yugoslavia. BookPrintingUK. (2018) Kindle Direct Publishing (Amazon) (2019), 177 sider. ISBN 978-1797523897.

Norges ambassadører til Algerie
Norges ambassadører til Libya
Norges ambassadører til Tunisia
Personer fra Sandnes kommune